Bréf um krónubrask, skuldir stórfyrirtækja og sanna áfallahjálp

Brask með krónuna

Verð bara að segja þér frá samtali sem átti sér stað í fyrstu viku janúar í ár. Þar kom fram að „topparnir“ í bönkunum voru að láta „vini“ sína vita af því að það ætti að fara að spila á krónuna og því væri þetta góður tími til að kaupa gjaldeyri sem ætti svo eftir að hækka í verði eftir því sem liði á árið.

Við sem vorum að ræða þetta trúðum því ekki að þessir menn sem stjórnuðu bönkunum væru virkilega að hugsa um að gera þetta. Annað hefur nú komið í ljós.

Um miðjan september tók ég saman yfirlit yfir gengisþróunina, minnugur samtalsins frá i janúar byrjun… og viti menn, hún var algerlega eftir því sem um var talað. Þ.e reis og reis en hrundi svo rétt fyrir hvert ársfjórungsuppgjör bankana (losuðu um til að fegra ársfjórungsuppgjörið), en steig svo aftur og stefndi í þessi 180 stig sem banka „topparnir“ ætluðu henni að fara í.

Ég sagði nokkrum vinnufélögum frá þessu og þeir urðu öskureiðir, enda venjulegir launamenn eins og ég og blöskraði hvernig verið var að spila með okkur sem gerum lítið annað en að borga og borga. Við ætluðum að sjá hvað gerðist síðustu vikuna í september, og byrjun október því ef allt væri eftir bókinni ætti að koma í ljós það mynstur sem var búið að vera allt árið…en þá fór allt til fjandans eins og öllum er nú kunnugt um. Planið var að senda þér svo línuritið sem sýndi þetta.

Það sem situr eftir núna, vitandi það að „bankatopparnir“ ætluðu sér þetta strax í lok síðasta árs, þ.e að spila á gengið eins og það væri eitthver leikur auðmanna skilur eftir óbragð í munni.

Það er að magnast upp svo ofboðsleg reiði meðal þeirrar kynslóðar sem ég tilheyri (s.s ungt fólk með börn að kaupa íbúð) að ég hefði aldrei trúað því…Reiðin beinist gegn „bankatoppunum“ öllum eins og þeir leggja sig… og stjórnvöldum…og þar er ekki Alþingi undanskilið.

Það er eins og heilli kynslóð hafi verið nauðgað af þeim sem hún treysti best.

Aldrei hefði ég trúað því…en ég held hreinlega að margir af þessum mönnum sem hafa sett okkur á hausin þurfi hreinlega að fara að hugsa um öryggi sitt…reiðin er að magnast og það á eitthver eftir að missa það gangvart þessu fólki. Því miður.

Virðing fyrir stjórnmálamönnum er algerleg farin veg allrar veraldar, bankaliðið (topparnir) er fyrirlitið og hreinlega hatað.

Kveðja, með von um eitthvað réttlæti í þessum heimi.

- - -

Skuldir stórfyrirtækja

Er hægt að komast að því hverjar eru skuldir stærstu fyrirtækja og félaga hér við bankana íslensku. Það hefur verið nefnt að skuldir Baugs séu 300 milljarðar og að gjaldþrot Stoða verði upp á 260 milljarða. Þetta eru samtals meira en 500 milljarða. Hvernig má það vera að þessum félögum voru lánaðir svona miklir fjármunir.

Og svo er spurningin hvernig á að fara með þessar skuldir. Manni skilst að standi til að afskrifa mikið af lánum Jóns Ásgeirs og Baugs, gríðarlegar fjárhæðir eru nefndar í því sambandi.

Er þetta ekki eitthvað sem þarf að fá upp á yfirborðið?

- - -

Hin sanna áfallahjálp

Sjálfsagt gilda svipuð lögmál í alls konar áföllum. Við sem fengum svona

skemmtilega á trýnið spyrjum okkur þúsund spurninga:

Hvernig gat þetta gerst í landi sem hefur Fjármálaeftirlit?

Hvernig gat þessi hrokafulla ríkisstjórn skellt skollaeyrum við öllum

viðvörunum frá sérfræðingum heima og heiman?

Hver fékk arðgreiðslur þeirra starfsmanna Kaupþings sem fengu ábyrgð sína

færða yfir á mig? Hefur bankinn ekki borgað þeim út dómin öll af peningum

í arð undanfarin ár?

Hvar eru beittir og hvassir fjölmiðlamenn til að afla svara sem mjög er þörf?

Þar sem traust og tiltrú er horfið á braut er bara eitt til ráða. Þeir sem

báru ábyrgð þurfa að biðjast lausnar og færa sig svo aðrir komist að.

Það er til lítils að þykjast þurfa svigrúm eða tíma til að endurheimta það

sem glataðist, ef stjórnvöldum væri alvara með að vilja sjá endurreisn

íslensk samfélags, þá myndu þau stíga til hliðar. Það getur enginn á

Íslandi byggt á ný það óforsvaranlega traust sem íslensk stjórnvöld hafa

haft alltof lengi. Ekki á meðan fólkið sem situr sem fastast ætlar sér

ekki að breyta neinu heldur bara bíða af sér veðrið. Þetta vitum við og

þetta vita allir úti í heimi. Allir nema þeir sem þurfa að vita það. Það

væri hin eina sanna áfallahjálp.

- - -

Til þingmanna Samfylkingarinnar

Kæru Alþingismenn Samfylkingar,

Ef þið ætlið að leyfa því að gerast að duglegt fólk sem tók EKKI þátt í jeppavæðingu og hefur lifað spart til að eignast eitthvað í húsnæðinu sínu missi núna ofan af sér húsnæðið í stórum stíl og fái náðarsamlegast að leigja af ríkinu þá get ég sagt fyrir mitt og minnar fjölskyldu hönd að stuðningur við ykkur er þar með farinn.

Verðbólgan fer í 30%, það er Seðlabankinn búinn að segja okkur. Við sem erum venjulegt launafólk sem keypti á síðustu 4 árum getum þetta ekki. Við erum þegar búin að fá miklar hækkanir ofan á lánin síðustu 2-3 ár.

Eina fólkið sem fær verðtryggð laun er lífeyrisþegar. Ætlið þið að láta það viðgangast að fólk með kannski 200-250.000 á mánuði í heildarlaun í dag fái miklu minna útborgað en lífeyrisþegar eftir kannski nokkra mánuði??

Vegna þess að launin okkar eru nú þegar búin að rýrna mikið og eiga eftir að rýrna miklu meira í þessari háu verðbólgu! Ætlið þið, þingmenn Samfylkingar, jafnaðarmenn, að láta það viðgangast að fólk eins og ég geti ekki staðið við mínar verðtryggðu skuldbindingar þrátt fyrir mikla vinnu. Að það eina sem er verðtryggt sé lánin mín. Launin lækka um tugi prósenta á móti verðtryggðu lánunum. Þið voruð að hækka áfengi og tóbak í verði, hvers á ég að gjalda sem reyki ekki og drekk sjaldan áfenga drykki??? Þetta þarf ÉG samt að borga fyrir í hækkun á verðtryggðu lánunum mínum.

NEI TAKK, ÉG KÝS YKKUR ALDREI AFTUR EF ÞIÐ ÆTLIÐ AÐ LEYFA ÞESSUM LÁNUM AÐ FARA UPP ÚR ÖLLU VALDI OG ÞAR MEÐ LÁTA HEIMILIN VERÐA GJALDÞROTA. ÉG SKAL LÍKA SJÁ TIL ÞESS AÐ RESTIN AF FJÖLSKYLDU MINNI KÝS YKKUR ALDREI AFTUR. ÞIÐ VERÐIÐ, ÉG ENDURTEK, ÞIÐ VERÐIÐ AÐ STÖÐVA ÞESSA VERÐTRYGGINGU. MÉR ER ALVEG SAMA ÞÓTT LÍFEYRISSJÓÐIR EÐA SLÍKAR STOFNANIR TAPI TÍMABUNDIÐ, ÞEIR GETA NÁÐ SÉR AFTUR Á STRIK. EN ÞAÐ VERÐUR EKKI AFTUR TEKIÐ EF ÞESSAR STOFNANIR FÁ FLEIRI ÞÚSUND ÍBÚÐIR Í HAUSINN. OG REIÐI FÓLKSINS VERÐUR MIKLU MIKLU MEIRI ÞEGAR VIÐ SJÁUM FRAM Á AÐ TAPA ÞVÍ LITLA SEM VIÐ EIGUM.

ÞESSI SVOKALLAÐA GREIÐSLUAÐLÖGUN HLJÓMAR BARA SEM LENGING Í HENGINGARÓLINNI. VERÐTRYGGINGIN MUN SAMT LEGGJAST OFANÁ ALLT OG VEXTIR OG VAXTAVEXTIR.

Þeir sem eru duglegastir að tala fyrir verðtryggingunni eru eldri þingmenn. Fólk sem skuldar ekki neitt. Sem hafa aldrei þurft að taka verðtryggð lán. Fólk sem fær verðtryggðan lífeyri eftir nokkur ár. Hvers vegna ættum við íbúðalánaskuldarar að hlusta á þetta fólk, ég spyr??

Ef þið ætlið að láta þetta yfir okkur ganga þá munuð þið, alveg eins og Sjálfstæðisflokkurinn, missa verulega mikið fylgi, því miður.

- - -

Í hvað á að nota peningana?

Mér finnst þessi endalausa umræða um lán hjá hinum og þessum þjóðum dálítið merkileg, þeð hefur alveg gleymst að fá upplýsingar um í hvað á að nota peningana? Ekki Icesave segir Geir, hvað þá? Auðvitað vantar eitthvað eigið fé inn í bankana enn það nær ekki þessum háu hæðum. Davíð var búinn að gefa út að nægur gjaldeyrir væri til í landinu til 9 mánaða þó að ekkert innstreymi væri. Laug hann? Mig langar bara að vita í hvað á að nota þessa 4 milljarða dollara.

Takk fyrir.

P.S. Það er rétt hjá þér að eggjakastið var sárasaklaust.

- - -

Grænt bandalag við Bandaríkin

Ég hef fylgst náið með framgangi mála á Íslandi hér frá London þar sem ég starfa. Mér hefur fundist vanta í umræðuna heima hugmyndir um að taka upp US Dollar í stað Evru. Líka vantar í umræðuna sögur sem ég les daglega á fjármálavefsíðum um að Eurozone sé hugsanlega um það bil að liðast í sundur, skoðaðu hér aftast tvær sögur síðan í dag um þetta vandamál. En fyrst, ný hugmynd sem innlegg inní umræðuna:

Grænt Bandalag Við Bandaríkin

„Grænt Orkubandalag“

Hér er hugmynd um að Íslendingar, í stað umsóknar um aðild að Evrópusambandinu, tengist aftur okkar gamla Vínlandi og semji við Bandaríkin um laust ríkjabandalag.

Bandalagið yrði mun einfaldara heldur en Evrópusambands bandalag og gæti í megin atriðum snúið að þremur hlutum:

1. Ísland tekur upp US Dollar og fengi lán upp á t.d. $10B.

2. Víðtækur samstarfssamingur um Græna Orku og hefur Ólafur Ragnar, forseti, þegar rætt þau mál aðeins við Obama, eins og kom fram í sjónvarpinu 5. nóvember.

3. Tvíhliða atvinnusamningur þar sem Bandaríkjamönnum er frjálst að vinna á Íslandi og Íslendingum er frjálst að vinna í Bandaríkjunum.

Kostir fyrir Ísland:

* Ekkert er gefið eftir af fullveldinu, eins og þarf að gera þegar gengið er í Evrópusambandið.

* Deilur Hollands, Bretlands og Íslands gera Evrópusambands umsókn líka erfiða og líklega verða skilyrðin hörð.

* Í stað 20+ ríkja sem deila um stefnu Evrunnar eru aðeins Bandaríkin og Federal Reserve sem stjórna US Dollar.

* Traustasta mynt í heimi og lágir vextir.

* Laðar að erlenda banka og bandarísk, Græn hátæknifyrirtæki.

* Skapar stöðugt umhverfi fyrir erlenda fjárfesta.

Kostir fyrir Bandaríkin:

* Samstarfið gæti orðið ein af burðarstoðum Grænu byltingar Obama. Ísland er þar í fararbroddi varðandi hátækniþróun í Grænni orku og gæti það gerst mjög hratt. Vegna smæðar landsins er hægt að skipta fljótt yfir í nýja tækni, eins og vetni, og getur allt landið orðið markaðstilraunasvæði fyrir Græna tækni.

* Rússar eru aftur orðnir meiri ógnun við Bandaríkin og hefur vægi staðsetningar Íslands aukist aftur til muna.

* Sýnir að stjórn Obama tekur strax stór skref í Grænu áætluninni sinni með því að tengjast sterklega inn í íslenska sérþekkingu á Grænni orku.

Við skorum á Forseta lýðveldisins, Ríkisstjórn og Alþingi og skoða þessa hugmynd alvarlega sem allra fyrst!

Stofnuð hefur verið Facebook grúppa í kringum þessa hugmynd.

- - -

Lygar og hálfsannleikur

- Ég hvet þig annars að fjalla meira um lygar og hálfsannleik ísl. ráðamanna. Nú síðast forsætisráðherra að halda því fram í gær að töfin á IMF-láninu væri vegna þess að það þyrfti að ganga frá e-jum lausum endum, ekki vegna Hollendinga og Breta!

Þjóðin heldur í dag Icesave sé vegna EES-reglnanna.

- Svo er annað mál. Það er inngrip ráðamanna í ákæruvald í landinu.

- Setja á á stofn embætti sérstaks saksóknara vegna bankahrunsins með lögum.

- Pólitískur ráðherra á síðan að skipa saksóknarann, sem mun væntanlega einnig – sem verður auðvitað ekki – rannsaka embættisafglöp embættismanna og ísl. stjórnkerfis.

- Ég fullyrði að þetta yrði ekki gert neins staðar í heiminum nema hér.

- Ekki mikil virðing fyrir óháðu og hlutlausu ákæruvaldi.

- Afhverju ekki líka að stofna sérstakan dómstól til að dæma í þessum málum?

- Ráðherra myndi þá líka geta skipað dómarana!!

- Hvernig væri að íslensk alþýða fengið að vita að VR er hluti af valdakerfi Sjálfstæðisflokksins? Eða er það of hættulegur sannleikur fyrir hana?